Hver divisjon hadde i 2017 bare to manøverregiment og 5-6000 soldater med lette stormpanservogner og lett artilleri. Styrken til VDV er derfor ikke slagkraft, men operasjonell og strategisk mobilitet tilsluttet god fallskjermtrening og tilgang til transportfly i Transportflyvåpenet i Russland (VTA). Dette gjør at de kan deployeres overalt innen rekkevidde for flytransport på kort tid. Etter landing vil de være avhengige av hurtig link-up med hæren sine manøverelement og militær logistikk.